**Pécsi Tudományegyetem**

**Közgazdaságtudományi Kar**

**EZ A BORÍTÓ!**

**SZAKDOLGOZAT**

**NÉV**

Pécs, 20..

**Pécsi Tudományegyetem**

**Közgazdaságtudományi Kar**

**MA/MSc Szak megnevezése**

**EZ A BELSŐ CÍMLAP!**

**A szakdolgozat címe**

***NÉV(Nagy betű)***

NEPTUN kód

Témavezető neve: Sipos Norbert

Adjunktus

Pécs, 20..

#### Tartalomjegyzék

[Bevezetés 1](#_Toc497242300)

[1. Első fejezet111111111111111111111111111111111111111111111111111111111 2](#_Toc497242301)

[1.1. Első alfejezet 3](#_Toc497242302)

[1.1.1. Első al-alfejezet 3](#_Toc497242303)

[2. Második fejezet 5](#_Toc497242304)

[3. Összegzés 6](#_Toc497242305)

[Irodalomjegyzék 7](#_Toc497242306)

[Függelék 13](#_Toc497242307)

#### Ábrajegyzék

[1. ábra: Ez az első ábra 3](#_Toc497242204)

#### Táblázatok jegyzéke

[1. táblázat: Ez az első táblázat 2](#_Toc492309780)

#### Függelékek jegyzéke

[1. függelék: Ez az első számú függelék 7](#_Toc492309782)

A tartalomjegyzék/ábrajegyzék/táblázatjegyzék frissíthető (jobb gomb mezőfrissítés).

Ami nincs, azt törölni kell, plusz ha csak egy oldalas, akkor törölni kell a római számos oldalszámozást is. Az ÚJ követelményrendszer szerint itt nem szükséges oldalszámozás egyáltalán.

# Bevezetés

Itt nincs számozás a címnél.

A ***bevezetés*** célja az olvasó figyelmének felkeltése. Tartalmazza a szakdolgozat témájának ismertetését, a témaválasztás indoklását, a választott téma aktualitását, jelentőségét, valamint a kutatási célok vagy hipotézisek világos és pontos megfogalmazását. A bevezetésben kell ismertetni továbbá a választott téma feldolgozásának (irodalomkutatás, empirikus kutatás) módszerét. Az irodalomkutatás kapcsán elsősorban a feldolgozott szakirodalom jellegét kell felvázolni, az empirikus vizsgálat esetében pedig hogy mi volt a cél, és miként történt az alapsokaság meghatározása, a mintaválasztás, az adatgyűjtés stb., valamint mi volt az alkalmazott elemzési módszer a pénzügyi elemzés, a kérdőíves fogyasztói megkérdezés, az idősorelemzés stb. során. (Az empirikus vizsgálat tárgyától és jellegétől függően rendkívül változatos lehet ennek a résznek a leírása.) Ezt követően a szakdolgozat logikai felépítésének, valamint a főfejezetekben tárgyalt témák felvázolására kerül sor. Végül, ez a rész ad lehetőséget a hallgatónak, hogy köszönetét fejezze ki mindazoknak (konzulens tanár, vállalat, család, IT support stb.), akik segítséget vagy tanácsot adtak számára a szakdolgozat megírása során. A bevezető terjedelme körülbelül 3-6 oldal.

# Első fejezet

Minden számozás között legyen egy kis szöveg felvezetésnek.

A szakdolgozat rendszerint három-hat főfejezetből áll, amelyek mindegyike alfejezetekből tevődik össze. Nagyon fontos, hogy ***az egyes fejezetek egyfajta gondolati íven haladva kapcsolódjanak egymáshoz***, tehát ***legyen a dolgozatnak egy logikus és jól áttekinthető struktúrája***, és ne „mozaikszerűen” következzenek egymás után az egységek. (Ezért is célszerű például a szakdolgozat írásának megkezdése előtt vázlatot készíteni, amelyben a kutatás kiinduló pontja, célja és az érintendő témák, elméletek, kulcsgondolatok, valamint az azok közti kapcsolatok találhatók.) Minden egyes fejezetnek konzisztens struktúrát célszerű alkotnia; egy rövid bevezetővel indul, amely meghatározza a szerkezeti egység célját és előrevetíti a tárgyalandó témát, ezt követi a főrész (több alfejezete is lehet), amelyben a téma részletes kifejtése szerepel, majd pedig egy rövid összegzés jön, amelyben kiemelhetők a fejezet főbb megállapításai, eredményei, konklúziói, valamint utalás történik a következő fejezet tartalmára.

A főfejezetek első meghatározó részét a ***szakirodalmi áttekintés*** alkotja (amely valójában az irodalomkutatás eredménye). Ebben a részben a dolgozat témája és célja szempontjából fontosnak vélt, a szakirodalomban fellelhető elméletek, gondolatok, kutatási eredmények, nyitott kérdések, szakmai viták ismertetése történik. Nagyon fontos az ezek közti összefüggések és különbözőségek azonosítása, valamint a szakirodalom kritikai értékelése. Lényeges továbbá a következetes egymásutániság és a logikai összefüggés megteremtése a teóriák, valamint a különböző vizsgálati eredmények leírása és az érvelés során.

***A dolgozat terjedelme mesterképzésen minimum 50 gépelt oldal (minimum 90 000 leütés/karakter szóközök nélkül)***, ami a kiegészítő részek (címlap, tartalomjegyzék, függelék, melléklet, rövidítések jegyzéke stb.) nélkül értendő.

## Első alfejezet

### Első al-alfejezet

Ennél mélyebbre nem szabad menni, ha kell, akkor felsorolással lehet megoldani. (A-B-C, vagy más kiemelés).

Ha az ábrára, táblázatra akarunk hivatkozni, akkor kerüljük a lentebb, fentebb, ahogyan az az x. ábrán látható megoldásokat, mert ha át kell helyezni, akkor problémád okozhat. A legegyszerűbb ez a megoldás a beszúrás kereszthivatkozás, majd bal oldalt ábra, jobb oldalt csak felirat és szám. Ezzel a módszerrel, ha töröljük, lejjebb kerül, feljebb kerül, sorrend változik, az F9 gomb megnyomásával frissül az ábrára/táblázatra történő hivatkozás:

A kék ellipszis nagyon fontos módszertani eszköz a menedzsment tudomány területén belül. Ahogyan az ábrán látható (1. ábra), egyértelműen azonosítható, hol van a határ a kék terület (in the boksz), illetve a fehér terület (out of the box) között.

1. ábra: Ez az első ábra

Forrás: Ez a forrás megjelölése stílus

Célszerű ezt másolni és a szöveg kijelölése után F9 gomb megnyomásával lehet frissíteni. Így az ábrajegyzék/táblázatjegyzék is frissíthető (jobb gomb mezőfrissítés).

1. táblázat: Ez az első táblázat

| **Címsor** | **Így ismétlődik a címsor** |  |  |  |  |
| --- | --- | --- | --- | --- | --- |
|  | És együtt lesz a következő sorral |  |  |  |  |
|  |  |  |  |  |  |
|  |  |  |  |  |  |

Forrás: Ez a forrás megjelölése stílus

# Második fejezet

# Összegzés

Az ***összegzés*** a szakdolgozat fontosabb megállapításait, eredményeit tartalmazza, továbbá a téma feldolgozásából származó következtetések levonását. Az összegzés terjedelme a bevezetéséhez hasonló.

# Irodalomjegyzék

Itt nincs számozás a címnél.

Egy szakmai tanulmányban, így a szakdolgozatban is bemutathatjuk, használhatjuk más szavait, gondolatait, de ***a bibliográfiai adatok pontos megjelölésével hivatkozni kell az információ-forrásra***.

***A szakdolgozatban minimum tíz tudományos, azonosítható szakirodalmat kell felhasználni és meghivatkozni, amelyek közül legalább kettő idegen nyelvű forrásmunka kell, hogy legyen.***

Az irodalomjegyzékbe csak a szövegben idézett és/vagy hivatkozott, feldolgozott, átvett munkákat lehet (de azokat teljes körűen kell is) felvenni, alfabetikus sorrendben.

A ***hivatkozás*** minden tudományos jellegű írásmű szerves részét képezi. Információt is nyújt a szerzőről. Utal arra, milyen mélységben, illetve szélességben kutatta fel a témát, valamint hogy mennyire értette meg az általa feldolgozott szakirodalmat. A felhasznált irodalom alapján következtethetünk arra, hogy szakmailag mennyire hiteles, valamint hogy mennyire aktuális és friss anyagokat tekintett át. A témától függően azonban nagyon különböző lehet a felhasznált források jellege.

***Hivatkozni*** azért ***szükséges***, mert

1. minden új felfedezésnek, nézetnek vannak előzményei,
2. minden véleményt, állítást magyarázni, bizonyítani kell,
3. az eredeti források visszakereshetőségét biztosítani szükséges.

***Plágium***nak minősül más személy szavainak vagy gondolatainak sajátunkként történő prezentálása. A plagizálás minden formáját kerülni kell.

A szöveg közben történő hivatkozás során megkülönböztetjük a ***szó szerinti idézés***t és a tartalmi idézést. Az előbbi esetében pontosan, szóról szóra átvesszük egy másik szerző szavait. Szó szerinti idézés esetén idézőjelbe tesszük az átvett mondato(ka)t vagy mondatrészt, majd zárójelben feltűntetjük a szerzőt, a publikáció megjelenési évét, és az oldalszámot. Például: „A gazdaság egy „körforgása” addig tart, amíg a gazdaság összes, éppen létező vagyonát teljes egészében újra elő nem állítják.” (Bródy, 2006 455. o.). Nem egész mondat idézése esetén az idézőjel után három pontot kell tenni és kis betűvel kezdeni az idézetet. Amennyiben az idézett szövegből valamit nem veszünk át, azt szintén három ponttal kell jelölni. ***A szó szerinti idézés ne legyen hosszabb néhány mondatnál és elsősorban definíciók, fontos megállapítások, tételek átvételére alkalmazzuk.***

A ***tartalmi idézés*** esetén egy másik szerzőtől vagy dokumentumból úgy veszünk át gondolatokat, megállapításokat, kutatási eredményeket, hogy azt saját szavainkkal fogalmazzuk meg. A hivatkozásra két mód van: vagy a mondatba foglaljuk a szerzőt, illetve forrást pl.

Brown (2001) szerint/kutatási eredményei alapján … stb.

vagy az átvett gondolat, megállapítás után zárójelbe tesszük a szerzőt, forrást és a publikáció évszámát pl.

… a versenyképesség meghatározói az iparágban (Brown, 2001).

Az előbbit jellemzően akkor használjuk, ha szeretnénk kiemelni a szerző nevét. A szakdolgozatban a tartalmi idézés az elsődlegesen használandó hivatkozási forma.

* egy szerzős cikk, tanulmány, könyv esetén
	+ (Bródy, 2006)
* társszerzős cikk, tanulmány, könyv esetén
	+ (Zinkhan – Verbrugge, 2000)
* háromnál több szerzős cikk, tanulmány, könyv esetén
	+ (Németh és társai, 2004) vagy (Hogan et al., 2002)
* szerkesztett könyv esetében
	+ (Palánkai szerk., 2004) vagy (Blaug – Vane eds., 2003)
* a szakdolgozat végén az irodalomjegyzék a hivatkozott szerzőnek több, ugyanabban az évben megjelent publikációját tartalmazza; itt az irodalomjegyzékben felsorolt másodikra hivatkozunk
	+ (Gibbons, 2005b)
* ha egy dokumentumnak (pl. jelentés) nem személy a szerzője, hanem egy szervezet (pl. egy vállalat, kormányzati/közigazgatási szerv, bizottság), akkor annak nevét és az évszámot tűntetjük fel
	+ (Európai Központi Bank, 2008)
* internetes forrás esetén a szerző(k) vagy a szervezet vagy a forrás nevét és az évszámot kell megadni
	+ (Vajda, 2007) vagy (International Economic Association, 2008) vagy (EU-Gazdaság, 2009)
* törvények esetén
	+ (2005. évi CXXXIX. törvény a felsőoktatásról)

Az irodalomjegyzékbe az alábbiak szerint írjuk le a felhasznált források bibliográfiai adatait:

* ***egy szerzős*** könyv
	+ Kengyel Ákos (2002): *Az Európai Unió regionális politikája*. Budapest: Aula Kiadó.
	+ Rogers, E. M. (1962): *Diffusion of innovations*. New York: Free Press of Glencoe.
	+ Szerző (évszám): *Könyv címe*. Kiadás helye: Kiadó.
* ***háromnál több szerzős*** könyv
	+ Bácskai Tamás és társai (1991): *Értékpapírok és értékpapírpiacok*. Budapest: Közgazdasági és Jogi Könyvkiadó.
	+ Foxall, G. R. et al. (2007): *The behavioral economics of brand choice*. New York, N.Y.: Palgrave Macmillan. BÁR ÉN JAVASLOM MINDENKI KIÍRÁSÁT
	+ Első szerző neve és társai/et al. (évszám): *Könyv címe*. Kiadás helye: Kiadó.
* ***Szerkesztett könyv***
	+ Palánkai Tibor (szerk.) (2004): *Magyar tudománytár: Gazdaság*. 5. kötet, Budapest: Magyar Tudományos Akadémia Társadalomkutató Központ: Kossuth Kiadó.
	+ Blaug, M. – Vane, H. R. (eds.) (2003): *Who’s who in economics*. Cheltenham, UK, Northampton, MA: Edward Elgar Publ.
	+ Szerkesztő(k) neve (szerk. v. ed(s).) (évszám): *Könyv címe*. Kiadás helye: Kiadó.
* ***tanulmánykötet***ben megjelent mű
	+ Bara Zoltán (2004): Állam által vezérelt piacgazdasági rendszerek. In: Bara Zoltán – Szabó Katalin (szerk.): *Gazdasági rendszerek, országok, intézmények: bevezetés az összehasonlító gazdaságtanba*. Budapest: Aula Kiadó, 157-208. o.
	+ Hood, N. – Young, S. (2002): The evolution of international business and international marketing thought. In: Shaw, S. A. – Hood, N. (eds.): *Marketing in evolution: Essays in honour of Michael J. Baker*. New York, NY: Palgrave Macmillan, pp. 168-189.
	+ Tanulmány szerző(i)nek a neve (évszám): Tanulmány címe. In: Szerkesztő(k) neve (szerk v. ed(s).): *Könyv címe.* Kiadás helye: Kiadó, oldalszám –tól –ig.
* ***szerző nélküli*** könyv
	+ *Magyar Statisztikai Évkönyv, 2007* (2008) Budapest: KSH.
	+ *International trade and climate change: Economic, legal and institutional perspectives* (2008) Washington, D. C.: World Bank.
	+ *Könyv címe* (évszám) Kiadás helye: Kiadó.
* ***folyóirat***ban megjelent ***cikk***
	+ Vadas Gábor (2003): Túl a makrováltozókon: a lakossági bizalmi index és a magyar háztartások fogyasztási kiadásai. *Statisztikai Szemle*, 81. évf. 3. sz. 252-266. o.
	+ Mentzer, J. T. (1993): Managing channel relations in the 21st century. *Journal of Business Logistics*, Vol. 14. No. 1. pp. 27-41.
	+ Szerző(k) (évszám): Cikk címe. *Folyóirat címe,* évfolyam szám oldalszám –tól –ig.
		- ***tanulmány***
	+ Csávás Csaba – Gereben Áron (2005): Hagyományos és egzotikus opciók a magyar devizapiacon. MNB Műhelytanulmányok, 35. sz. Budapest: MNB.
	+ David, A. C. (2007): Controls on capital inflows and external shocks. Policy Research Working Paper, 4176. Washington D. C.: The World Bank.
	+ Szerző(k) (évszám): Tanulmány címe. Periodika címe, tanulmány száma. Kiadás helye: Kiadó.
		- ***kézirat***
	+ Kőhegyi Kálmán (2001): Növekvő és zsugorodó vállalkozások jellemzői és finanszírozása. Kézirat.
	+ Szerző(k) (évszám): Tanulmány címe. Kézirat.
		- ***online forrás***
	+ adidas Group (é. n.): Strategy. Letöltve: adidas Group, <http://www.adidas-group.com/en/overview/strategy/default.asp> 2009. január 30.
	+ Szamuely László (2002): A globalizáció és a kapitalizmus két alapmodellje I. Kritika, május Letöltve: SzocHáló – Társadalomtudomány On-line, <http://www.szochalo.hu/> 2006. október 5.
	+ Szerző(k) vagy szervezet vagy forrás neve (évszám): Tanulmány, cikk vagy weboldal címe. A honlap neve, a honlap címe/URL, letöltés ideje.

Néhány megjegyzés:

* Ha belső ***vállalati dokumentum***ot használunk fel a szakdolgozatban, akkor annak legfontosabb adataira is hivatkozni kell, mind a szövegben, mind az irodalomjegyzékben. Pl. Éves jelentés (2008) Hóvirág Bt., Piackutatási beszámoló (2008) Árvácska Kft.
* Magyar szerzők esetében a teljes nevet leírjuk, külföldi szerzők esetében pedig a családnevet és a keresztnév kezdőbetűjét ponttal, vesszővel elválasztva őket egymástól (pl. Campbell, R. A.).
* A szerzők tudományos fokozatait (Dr., PhD, CSc stb.) nem írjuk le a hivatkozás során.
* Könyvek esetében nem elegendő csak a főcímet leírni, hanem az al- és a párhuzamos címeket is fel kell tüntetni. A címet mindig a ***belső címoldal***ról másoljuk, nem pedig a borítóról.
* Ha egy könyvnek több kiadása van, és nem az első kiadást használjuk fel forrásként, akkor a mű címe után a kiadás számát is le kell írni, pl. „második, átdolgozott kiadás”.
* Ha a hivatkozott mű megjelenésének ideje ismeretlen, akkor az évszám helyén az „[é. n.]”-t tüntetjük fel.
* A hivatalos állásfoglalás szerint a könyvek terjedelmének, vagyis oldalszámának megadása nem kötelező. Az oldalszám feltűntetése azonban tájékoztathatja az oktatót a feldolgozott irodalom mennyiségéről. Az oldalszám a kiadó megnevezése után kerülhet leírásra.
* A felhasznált könyvek, cikkek esetében célszerű megnézni egy-egy fontosabb gondolatnál, valamint a mű végén a felhasznált irodalomban, hogy milyen forrásokra hivatkoznak a szerzők.

A szakdolgozatban a lábjegyzetszerű hivatkozás kerülendő.

# Függelék

1. függelék: Ez az első számú függelék

A ***függelék***ben helyezendők el mindazok az anyagok, amelyek a szakdolgozati téma feldolgozásában szerepet játszottak, a munka teljességéhez hozzátartoznak, szövegközi elhelyezésük azonban nehezítené az áttekinthetőséget. Így tehát például egész oldalas táblázatok és ábrák, a vállalati mérleg és eredménykimutatás, az empirikus kutatásban használt kérdőív(ek), a szoftverekkel (pl. SPSS) végzett elemzések eredménytáblái, a kiegészítő illusztrációk (pl. márkajelzés, reklámok, brosúra) mind a függelékbe teendők.